Oriol Riera

Oriol Riera Magem (sündinud 3. juulil 1986 Vicis) oli Hispaania endine jalgpallur (ründaja).

Ta alustas klubikarjääri Barcelonas, kuid mängis peaaegu kogu aja Barcelona teises ja kolmandas meeskonnas. Suurema osa klubikarjäärist veetis ta Hispaanias, mängides Cultural Leonesa, Celta de Vigo, Córdoba, Alcorcóni, Osasuna ja Deportivo de La Coruña ridades. Hooajal 2013–2014 tegi ta Osasunaga väga eduka hooaja Hispaania kõrgliigas, lüües 13 väravat. Hooaja 2014–2015 esimesel poolel mängis ta Inglismaa esiliiga klubis Wigan Athletic.

Aastatel 2017–2019 mängis Riera Austraalia kõrgliiga klubis Western Sydney Wanderers. Hooajal 2017–18 lõi ta Austraalia kõrgliigas 15 väravat, millega oli liiga paremuselt teine väravakütt. Samal hooajal valiti ta Western Sydney Wanderersi hooaja parimaks mängijaks.

Riera lõpetas sportlaskarjääri 2020. aastal Hispaania esiliiga klubis CF Fuenlabrada.

Kategooria:Hispaania jalgpallurid
Kategooria:Celta de Vigo mängijad
kategooria:Córdoba CF mängijad
Kategooria:Wigan Athletic FC mängijad
Kategooria:Deportivo La Coruña mängijad
Kategooria:CA Osasuna mängijad
Kategooria:Western Sydney Wanderers FC mängijad
Kategooria:La Liga mängijad
Kategooria:The Championshipi mängijad
Kategooria:Sündinud 1986